**ZMLUVA O POSKYTNUTÍ FINANČNÉHO PRÍSPEVKU**

**pre projekt cezhraničnej autobusovej dopravy
Bratislava – Hainburg/Donau**

uzavretá medzi

1. spolkovou krajinou Dolné Rakúsko (poskytovateľ príspevku)

so sídlom: Landhausplatz 1, 3109 St. Pölten

IČ DPH: ATU37165802

zastúpená: Dipl.-Ing. Ludwig Schleritzko

IBAN: AT37 5310 0011 5299 1602

BIC: HYINAT22

(ďalej len „spolková krajina DR“)

1. Bratislavským samosprávnym krajom (objednávateľ dopravnej služby a žiadateľ o finančný príspevok)so sídlom: Sabinovská 16, 820 05 Bratislava 25
zastúpený: Mgr. Juraj Droba, MBA, MA, predseda

IČO: 360 636 06
IBAN: SK1781800000007000487447
BIC: SPSRSKBA
(ďalej len „BSK“)

**§ 1 Preambula**

1. Cieľom projektu autobusovej dopravy je
* snaha o sprístupnenie pohraničného regiónu Dolného Rakúska (východná priemyselná štvrť) a hl. mesta SR Bratislava a okolia prostredníctvom čo najekologickejšej dopravy,
* snaha ponúknuť autobusovú dopravu, ktorá bude priaznivá pre zákazníkov a orientovaná na dopyt a
* snaha o realizáciu stanovených cieľov dopravnej politiky BSK a spolkovej krajiny DR.
1. Dopravná služba sa realizuje v nekomerčnom sektore.

**§ 2 Predmet zmluvy**

Predmetom zmluvy je finančný príspevok na účel kompenzácie služieb v oblasti autobusovej dopravy objednaných BSK v súlade s platnými a účinnými predpismi EÚ alebo vnútroštátnym právom s cieľom lepšieho sprístupnenia mestského regiónu, ktorý tvorí hl. mesto SR Bratislava a jeho okolie v dolnorakúskej priemyselnej štvrti (Industrieviertel).

**§ 3 Opis dopravnej služby**

Dopravná služba objednaná v súlade s platnými a účinnými smernicami EÚ o verejnom obstarávaní bude realizovaná v prvom roku podľa cestovného poriadku uvedeného v Prílohe č. 2a k tejto zmluve a v ďalších rokoch, po vzájomnej písomnej dohode zmluvných strán vo forme dodatku k tejto zmluve, podľa návrhu cestovného poriadku podľa vypísanej verejnej súťaže BSK, ktorý je zodpovedný za zabezpečenie dopravnej služby (uvedené v prílohe 2b).

Autobusová linka medzi východnou priemyselnou štvrťou Dolného Rakúska (ďalej len „DR“) a hlavným mestom SR Bratislava má slúžiť najmä na zlepšenie dostupnosti cezhraničného mestského regiónu hl. mesta SR Bratislava a jeho okolia („baumregion“) pre pendlerov. Okrem toho je cezhraničná autobusová linka plánovaná ako doplnok k vlakovej doprave na trase S7 medzi mestom Viedeň a obcou Wolfsthal so spojeniami do obce Wolfsthal, resp. Hainburg an der Donau a umožní prepojenie s existujúcou verejnou dopravou.

Trasa (zastávky)

|  |  |
| --- | --- |
| **Smer Hainburg/Donau** | **Smer Bratislava** |
| *Bratislava, Most SNP*  | *Hainburg/Donau, Pfaffenbergweg* |
| *Bratislava, Aupark* | *Hainburg/Donau, Bahnstrasse* |
| *Bratislava, Einsteinova* | *Hainburg/Donau, Wiener Tor* |
| *Bratislava, Petržalka, št.hr.CLO* | *Hainburg/Donau, Hauptplatz* |
| *Berg, ZOLL* | *Hainburg/Donau, Ungartor/B9* |
| *Wolfsthal, Am Friedhof* | *Hainburg/Donau, Pressburger Reichsstrasse* |
| *Wolfsthal, Kirche* | *Wolfsthal, Kirche* |
| *Hainburg/Donau, Pressburger Reichsstrasse* | *Wolfsthal, Am Friedhof* |
| *Hainburg/Donau, Ungartor/B9* | *Berg, ZOLL* |
| *Hainburg/Donau, Hauptplatz* | *Bratislava, Petržalka, št.hr.CLO* |
| *Hainburg/Donau, Wiener Tor* | *Bratislava, Einsteinova* |
| *Hainburg/Donau, Bahnstrasse*  | *Bratislava, Aupark* |
| *Hainburg/Donau, Pfaffenbergweg* | *Bratislava, Most SNP* |

Dočasné zmeny cestovného poriadku sú povolené len z dôvodu uzávierky cesty a musia byť oznámené druhej zmluvnej strane. Zmluvné strany sú povinné sa navzájom bezodkladne informovať o dočasných zmenách v prevádzke linky (vrátane plánovaných), hneď ako sa o nich dozvedia, a to prostredníctvom nižšie uvedených e-mailových adries:

Spolková krajina DR
post.ru7@noel.gv.at a office@vor.at

prípadne prostredníctvom ďalších oznámených e-mailových adries.

BSK

matus.bukovcak@region-bsk.sk a valky@bid.sk

prípadne prostredníctvom ďalších oznámených e-mailových adries.

**§ 4 Tarifné predpisy**

Na celej trase linky platia tarifné predpisy Integrovaného dopravného systému v Bratislavskom kraji (IDS BK). O tarifných predpisoch rokovali Bratislavská integrovaná doprava (BID) - organizátor IDS BK a Dopravný zväz východného regiónu (Verkehrsverbund Ost-Region GmbH (VOR)). Vnútroštátna preprava osôb (kabotáž) nie je na území Dolného Rakúska možná. Prehľadná tabuľka s cenami a tarifou IDS BK platnou od 05.09.2022 sú uvedené v Prílohe č. 1 k tejto zmluve.

**§ 5 Riadenie kvality**

1. **Dostupnosť**
* Dopravné prostriedky:

Na poskytovanie vyššie uvedenej dopravnej služby sa budú používať autobusy s najmenej 40 miestami na sedenie. Tieto vozidlá spĺňajú všetky potrebné požiadavky a majú všetky potrebné úradné povolenia v zmysle národnej legislatívy tých krajín, ktorými linka prechádza. Vozidlá sú v súlade s vnútroštátnymi právnymi predpismi o rovnosti osôb so zdravotným postihnutím v platnom a účinnom znení.

* Zastávky:

Daná autobusová linka bude obsluhovať všetky zastávky na území DR v súlade s platným cestovným poriadkom. Všetky zastávky sú koncesované v súlade s vnútroštátnymi právnymi predpismi.

* Vodiči:

Nasadený personál má všetky potrebné prevádzkové školenia, je sociálne poistený v súlade s platnými a účinnými právnymi predpismi a je tiež primerane vyškolený v oblasti poskytovania služieb zákazníkom.

Má znalosti o trase, cestovnom poriadku a tiež základné znalosti o tarifnej štruktúre a prepravných podmienkach. Preukazuje dostatočnú znalosť nemeckého jazyka na komunikáciu s nemecky hovoriacimi cestujúcimi.

* Prevádzková bezpečnosť:

V prípade poruchy vozidiel a prevádzkových porúch sa zabezpečí náhradná autobusová doprava.

* Informácie pre zákazníkov:

Dopravná služba má byť čo najlepšie propagovaná v Dolnom Rakúsku a v hl. meste SR Bratislava a okolí a dostupná cieľovým skupinám.

**§ 6 Náklady na dopravnú službu**

Táto zmluva umožňuje zlepšiť dopravné spojenie v okolí hl. mesta SR Bratislavy a Dolného Rakúska vo východnej priemyselnej štvrti (Industrieviertel). Predpokladaná celková výška kompenzácie pre dopravný podnik za toto zlepšenie po odpočítaní príjmov je **352 325,73 EUR**. Ide o očakávanú kompenzáciu za plnú prevádzku s polhodinovými intervalmi v čase špičky (pozri cestovný plán v Prílohe č. 2b).

Na **1. rok prevádzky** sa dohodol znížený prevádzkový variant s hodinovou frekvenciou s očakávanou kompenzáciou **246 256,76 EUR** za celý rok prevádzky (pozri cestovný plán v Prílohe č. 2a).

Prechod zo zníženého variantu (1-hodinová frekvencia) na plný variant (1-hodinová frekvencia s 1/2-hodinovou frekvenciou v špičke podľa verejnej súťaže) musia financujúci zmluvní partneri dohodnúť pred realizáciou, presnejšie najmenej šesť mesiacov pred realizáciou, a to na základe osobitného písomného dodatku k tejto zmluve. Bez písomnej dohody zmluvných strán môže BSK zvýšiť dopravnú obsluhu na danej linke, avšak bez nároku na navýšenie finančného príspevku zo strany DR.

Rozdelenie nákladov sa dohodlo takto:

BSK vystupuje ako objednávateľ dopravnej služby, spolková krajina DR a hl. mesto SR Bratislava poskytnú finančné príspevky na príslušnú dopravnú službu. Finančné prostriedky poskytnuté hl. mestom SR Bratislava nie sú predmetom tejto zmluvy a budú upravené v samostatnej zmluve medzi BSK a hlavným mestom SR Bratislava.

|  |  |
| --- | --- |
| **1. prevádzkový rok** (2022) | Znížený variant (hodinová frekvencia; pozri Prílohu č. 2a: Cestovný plán „znížený variant“) |
| Náklady(základ 2022)\* | 246 256,76 EUR |
| %-ný podiel zmluvných partnerov | BSK (objednávateľ)42,6 % | Hl. mesto SR Bratislava (poskytovateľ príspevku) 24,1% | Spolková krajina DR (poskytovateľpríspevku)33,3% |
| Efektívna dodatočná platba na projektového partnera | 104 905,38 EUR | 59 347,88 EUR | max. 82 003,50 EUR |

|  |  |
| --- | --- |
|  | plný variant (hodinová frekvencia s ½-hodinovým intervalom v čase špičky; pozri Prílohu č. 2b: Cestovný poriadok „plný variant“) |
| Náklady(základ 2022)\* | 352 325,73 EUR |
| %-ný podiel zmluvných partnerov |  BSK (objednávateľ)42,6 % | Hl. mesto SR Bratislava(poskytovateľ príspevku) 24,1% | Spolková krajina DR (poskytovateľ príspevku)33,3% |
| Efektívna dodatočná platba na projektového partnera v  | 150 090,76 EUR |  84 910,50 EUR | max. 117 324,47 EUR |

\*) Náklady pred zohľadnením indexácie, ktorá sa začne uplatňovať od 2. štvrťroka 2022 (pozri § 7)

**§ 7 Výška finančného príspevku a spôsoby platby**

Spolková krajina DR je poskytovateľom príspevku na dopravnú službu, ktorá je predmetom tejto zmluvy.

V rámci dolnorakúskeho programu financovania dopravy dotuje spolková krajina DR predmetnú dopravnú službu vo výške 33,3 % z celkovej kompenzácie skutočných nákladov po odpočítaní príjmov. Ide o max. **82 003,50 € ročne** (cenový základ 01/2022) za prevádzku v zníženom variante (1-hodinový interval) a **max. 117 324,47 € ročne** (cenový základ 01/2022) za plnú prevádzku podľa verejnej súťaže BSK, v každom prípade navýšené o zmluvne stanovenú valorizáciu. Začiatok prevádzky 05.09.2022 bude v zníženom variante; prechod na plný variant je možný najskôr od 2. roku prevádzky za rámcových podmienok uvedených v § 6. Finančný príspevok spolkovej krajiny Dolné Rakúsko bude po preskúmaní podkladov o finančnom príspevku a faktúr spolkovou krajinou DR a spoločnosťou VOR GmbH vyplatený bankovým prevodom na nasledujúci

bankový účet BSK: Názov účtu: Základný bežný účet, IBAN: SK1781800000007000487447, BIC: SPSRSKBA

Uplatnia sa pravidlá valorizácie uvedené v „Zmluve o službách vo verejnom záujme v pravidelnej prímestskej autobusovej doprave“ uzatvorenej dňa 8.10.2021 medzi Bratislavským samosprávnym krajom (BSK) a spoločnosťou ARRIVA Mobility Solutions, s.r.o. (v skratke: ARRIVA), ktorou sa riadi autobusová doprava na cezhraničnej autobusovej linke Bratislava – Hainburg, ktorá je predmetom tejto zmluvy o poskytnutí finančného príspevku.

Štvrťročne uplatňované pravidlá valorizácie podľa zmluvy o dopravnej službe medzi BSK a ARRIVA sa sčítajú do jedného roka pred ročným zúčtovaním so spolkovou krajinou DR a predložia sa spolkovej krajine DR v rámci ročného zúčtovania finančných prostriedkov. Je potrebné priložiť potrebné dokumenty na kontrolu.

Valorizácia prvýkrát začne so spätnou účinnosťou 01.04.2022, bude sa počítať štvrťročne, a preto bude mať účtovný účinok prvýkrát vo výkaze ziskov a strát za prevádzkový rok 2022 (vyplatenie finančného príspevku po fakturácii na začiatku roka 2023).

Vyplatenie ročnej sumy finančného príspevku vrátane pripočítanej valorizácie vykoná spolková krajina DR raz ročne, najneskôr do troch mesiacov po predložení príslušného vyúčtovania. BSK zašle toto vyúčtovanie spolkovej krajine DR najneskôr do 15. februára nasledujúceho roka.

Predpokladané náklady na nasledujúci rok (vrátane očakávanej valorizácie) oznámi BSK spolkovej krajine DR najneskôr do začiatku decembra každého roka.

Informácie a dokumenty k štvrťročným valorizáciám bude BSK predkladať spolkovej krajine DR štvrťročne, aby bolo možné posúdiť správnosť predbežne odhadovanej valorizácie.

V rámci zúčtovania finančného príspevku sa musí spolkovej krajine DR predložiť ročná správa o kvalite týkajúca sa presnosti, skutočného výkonu (v najazdených kilometroch), počtu cestujúcich, iných osobitostí alebo odchýlok v prevádzke. Spolková krajina DR má právo, aby Dopravný zväz východného regiónu (Verkehrsverbund Ost-Region GmbH, VOR) tieto dokumenty skontroloval pred vyplatením ročnej sumy finančného príspevku.

Spolková krajina DR ako poskytovateľ príspevku má tiež právo vykonávať náhodné kontroly autobusovej linky Bratislava – Hainburg, ktorá je predmetom tejto zmluvy o poskytnutí finančného príspevku, alebo ich nechať vykonať Dopravným zväzom východného regiónu (VOR).

To platí analogicky aj pre nasledujúce roky počas celej doby platnosti zmluvy.

**§ 8 Doba platnosti zmluvy**

1. Zmluva nadobúda platnosť (t. j. uzatvára sa) dňom podpisu poslednej zmluvnej strany.
2. Autobusová doprava podľa tejto zmluvy sa začne 05.09.2022 za podmienky, že dôjde k vydaniu povolenia, ktoré oprávňuje prevádzkovateľa autobusovej dopravy na vykonávanie autobusovej dopravy podľa tejto zmluvy.
3. Doba platnosti zmluvy sa končí dňom skončenia platnosti zmluvy medzi BSK a dopravcom (ARRIVA Mobility Solutions, s.r.o.), čo znamená 10 rokov odo dňa 15.11.2021, pričom práva a povinnosti, ktoré nebudú splnené do dňa skončenia platnosti zmluvy, zmluvné strany vykonajú v súlade s ustanoveniami tejto zmluvy bez zbytočného odkladu.

**§ 9 Záverečné ustanovenia**

BSK a spolková krajina Dolné Rakúsko sa týmto v zmysle Zákona NR SR č. 56/2012 Z. z. o cestnej doprave podľa § 43 , písmeno d) dohodli, že BSK môže poskytovať dopravné služby na území DR autobusovou linkou, ktorá je predmetom tejto zmluvy.

1. Zmeny a doplnenia tejto zmluvy vyžadujú súhlas všetkých zmluvných strán a musia byť vyhotovené písomne.
2. O prípadných sporoch, ktoré vyplynú z tejto zmluvy rozhodne príslušný krajský súd v St. Pöltene/Rakúsku.
3. Všetky práva a povinnosti uvedené v tejto zmluve prechádzajú na právnych nástupcov.
4. Táto zmluva je vyhotovená v dvoch jazykových verziách (v nemeckom a v slovenskom jazyku) v dvoch rovnopisoch, pričom každá zmluvná strana dostane jeden rovnopis. Pre vylúčenie akýchkoľvek pochybností je rozhodujúcou verziou Zmluvy jej verzia v slovenskom jazyku.

**§ 10 Dodatok**

Túto zmluvu schválila Krajinská vláda Dolného Rakúska dňa xx.xx.2022 písomnou procedúrou Uznesením č. xxx

V St. Pöltene, dňa

**Za spolkovú krajinu Dolné Rakúsko**

Krajinská vláda Dolného Rakúska

Krajinský radca DI Ludwig Schleritzko

Krajinský radca pre financie a mobilitu

----------------------------------------------------------------------------------------------------------------

V Bratislave, dňa

**Za Bratislavský samosprávny kraj**

Mgr. Juraj Droba, MBA, MA

predseda Bratislavského samosprávneho kraja

-----------------------------------------------------------------------------------------------------------------

**Prílohy:**

Príloha č. 1: Prehľadná tabuľka s cenami a tarifa cezhraničnej autobusovej linky platné od 05.09.2022

Príloha č. 2a: Cestovný poriadok pre „znížený variant“ na rok 2022 (od 05.09.2022)

Príloha č. 2b: Cestovný poriadok pre „plný variant“ (zavedie sa po dohode zmluvných strán)